钦定古今图书集成/明伦汇编/氏族典/第332卷 > 刘隗
## 钦定古今图书集成/明伦汇编/氏族典/第332卷 > 刘隗

按《晋书刘隗传》，“隗字大连，彭城人，楚元王交之后也。
父砥，东光令。隗少有文翰，避乱渡江，元帝以为从事
中郎，迁丞相司直，委以刑宪，弹奏不畏彊御。晋国既
建，拜御史中丞。太兴初，赐爵都乡侯，与尚书令刁协
并为元帝所宠，拜镇北将军，都督青徐幽平四州军
事，镇泗口。王敦甚恶之。及敦作乱，以讨隗为名，诏征”
隗还，率众屯金城。及敦克石头，隗攻之不拔，入宫告
辞，帝雪涕与之别。隗至淮阴，为刘遐所袭，奔于石勒。
勒以为从事中郎，卒。子绥随隗奔勒卒，孙波嗣。